REPUBLIKA HRVATSKA

OSNOVNA ŠKOLA VLADIMIRA VIDRIĆA

KUTINA, Školska 2

KLASA: 112-09/17-01/10

URBROJ: 2176-36-01-17-01

Kutina, 23.studenoga 2017.

U sklopu projekta „Učimo zajedno II“ (redni broj projekta UP.03.2.1.03.0033) koji se provodi u okviru instrumenta „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza III“ temeljem poziva UP.03.2.1.03 Europskog socijalnog fonda u sklopu Operativnog programa „Učinkoviti ljudski potencijali“ 2014. – 2020., financirano sredstvima Europske Unije i Odlukom o financiranju KLASA: 602-01/17-01/00484, URBROJ: 533-26-17-0014 od 18. kolovoza 2017. godine objavljuje se

**JAVNI POZIV**

**za prijavu kandidata (m/ž) za izvršavanje poslova pomoćnika u nastavi**

**za školsku godinu 2017./2018.**

I.

U sklopu projekta „Učimo zajedno II“ (u daljnjem tekstu: projekt) raspisuje se Javni poziv za izbor pomoćnika u nastavi za učenika s teškoćama, a koji su na temelju rješenja o primjerenom programu školovanja integrirani u redovni sustav osnovnoškolskog i srednjoškolskog obrazovanja u 1 školi čiji je osnivač Grad Kutina (Osnovna škola Vladimira Vidrića ).

II.

Na Javni poziv mogu se javiti osobe s minimalnim srednjoškolskim obrazovanjem, protiv te osobe ne smije biti pokrenut kazneni postupak te osobe koje će svojim kompetencijama, iskustvom i visokom motivacijom za obavljanje poslova pomoćnika u nastavi omogućiti jednake uvjete obrazovanja kroz pružanje neposredne podrške učenicima s teškoćama u razredu, pomoć u uključivanju u razredni kolektiv te savladavanje socijalno-psiholoških prepreka.

III.

Pomoćnik u nastavi će se u okviru projekta angažirati u **Osnovnoj školi** **Vladimira Vidrića, Kutina:**

* **Broj traženih osoba:** 1 **pomoćnik u nastavi**
* **Mjesto rada: Osnovna škola Vladimira Vidrića, Kutina, Grad Kutina**
* **Radno vrijeme:** **nepuno radno vrijeme od 20 sati tjedno**
* **Prijevoz na rad:** **djelomično.**

IV.

S odabranim pomoćnikom u nastavi sklopit će se ugovor o radu na određeno vrijeme za vrijeme trajanja nastavne godine (od prosinca 2017. godine do lipnja 2018. godine), unutar razdoblja trajanja projekta kojima će se definirati međusobna prava i obveze.

Prednost imaju već stručno osposobljeni pomoćnici koji su uspješno završili edukaciju pomoćnika u nastavi te posjeduju dokaz o završenoj edukaciji prema minimalnim elementima programa i imaju stečene kompetencije za taj posao ili su već radili kao pomoćnici u nastavi.

Kandidati koji posjeduju dokaz o završenoj edukaciji prema minimalnim elementima programa mogu se po provedbi selekcijskog/natječajnog postupka angažirati kao pomoćnici u nastavi bez uključivanja u novi program edukacije.

*Minimalni elementi programa edukacije su:*

* osnovna načela obrazovanja učenika s teškoćama u razvoju s naglaskom na inkluzivno obrazovanje,
* karakteristike učenika s teškoćama u razvoju (za sve vrste teškoća),
* podrška učenicima s teškoćama u razvoju u odgojno-obrazovnom procesu i razvoju socijalnih vještina (način pružanja pomoći),
* suradnja s učiteljem/nastavnikom/stručnim timom/roditeljima i drugim učenicima,
* prava učenika s teškoćama u razvoju.

Ostali odabrani kandidati koji su prošli selekciju za poslove pomoćnika u nastavi učenicima s teškoćama u razvoju proći će 20-satni program/edukaciju uvođenja u rad s minimalnim elementima programa edukacije za osposobljavanje za rad s djecom.

V.

Osnovna zadaća pomoćnika u nastavi za djecu s teškoćama je pružanje neposredne potpore u razredu učenicima s teškoćama tijekom odgojno-obrazovnog procesa u zadacima koji zahtijevaju komunikacijsku, senzornu i motoričku aktivnost učenika, u kretanju, pri uzimanju hrane i pića, u obavljanju higijenskih potreba, u svakidašnjim nastavnim, izvannastavnim i izvan učioničkim aktivnostima. Poslovi pomoćnika u nastavi su dakle: pomoć u komunikacijskoj i socijalnoj uključenosti, pomoć u kretanju, pomoć pri uzimanju hrane i pića, pomoć u obavljanju higijenskih potreba, pomoć u obavljanju školskih aktivnosti i zadataka, suradnja s učiteljima/nastavnicima te vršnjacima učenika u razredu te poslovi specifični za funkcioniranje pojedinih učenika ili skupine učenika.

VI.

Uz prijavu na javni poziv, kandidati su dužni priložiti sljedeću dokumentaciju:

* životopis,
* dokaz o stručnoj spremi (preslika) – potrebno minimalno srednjoškolsko obrazovanje,
* dokaz o prebivalištu (preslika osobne iskaznice),
* potvrda o nekažnjavanju (original, ne stariji od 6 mjeseci),
* dokaz o završenoj edukaciji za pomoćnika u nastavi (preslika, priložiti dokaz o završenoj edukaciji za pomoćnika – ukoliko ga posjedujete).

Nepravovremene i nepotpune prijave neće biti razmatrane.

Preslike traženih priloga ne moraju biti ovjerene, a odabrani kandidati su prije sklapanja ugovora dužni dostaviti na uvid originalne dokumente.

VII.

Prijave s popratnom dokumentacijom podnose se poštom preporučeno na sljedeću adresu:

**Osnovna škola Vladimira Vidrića, Školska 2, Kutina**

Prijave se mogu predati i osobno na navedenu adresu.

Rok za podnošenje prijava je 8 dana od dana objave ovog javnog poziva.

Za sve informacije možete se obratiti na broj telefona: 044/682-326 ili na e-mail: skola@os-vvidrica-kt.skole.hr

VIII.

Ovaj Javni poziv objavljen je na službenim web stranicama nositelja projekta Grada Kutine i partnera u projektu Osnovne škole Vladimira Vidrića, Kutina te na web stranici Hrvatskog zavoda za zapošljavanje.

 Ravnateljica:

\_\_\_\_\_\_\_\_\_\_\_\_\_\_\_\_\_\_\_\_\_\_

Snježana Coha, dipl. učitelj